**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 10.04.2021, ora 08.00 – 11.04.2021, ora 08.00**

***I. SITUAŢIA HIDROMETEOROLOGICĂ***

**1. Situaţia şi prognoza hidro pe râurile interioare şi Dunăre din 11.04.2021, ora 07.00**

**RÂURI**

**Debitele au fost,** **în general, în scădere**, exceptând râurile din bazinele hidrografice: Jiu, Olt, Vedea, Argeș, Ialomița, râurile din Dobrogea, afluenții Prutului și cursul mijlociu și inferior al acestuia, unde au fost relativ staționare.

Debitele se situează la valori sub mediile multianuale lunare, cu coeficienţi moduli cuprinşi între 30-90%, mai mari (în jurul și peste normalele lunare) pe râurile din bazinul hidrografic Prahova, bazinul mijlociu al Oltului, pe cursurile superioare ale Crasnei, Târnavei Mari, Târnavei Mici, Trotușului și Buzăului, pe cursurile inferioare ale Begăi și Timișului şi mai mici (sub 30%) pe râurile din bazinele hidrografice: Bega Veche, Cerna, Bârlad și pe afluenții Prutului.

**Nivelurile** pe râuri la stațiile hidrometrice **se situează sub** **COTELE DE ATENȚIE.**

**Debitele vor fi în scădere**, exceptând râurile din bazinele hidrografice: Vişeu, Iza, Jiu, Vedea, Olt Argeş, Ialomița, Bârlad, Prut, bazinele superioare şi mijlocii ale Crişurilor şi râurile din Dobrogea, unde vor fi relativ staționare.

Creșteri de niveluri și debite ca urmare a cedării apei din stratul de zăpadă se pot înregistra pe unele râuri din zonele de munte.

**Nivelurile** pe râuri la stațiile hidrometrice **se vor situa sub** **COTELE DE ATENȚIE.**

**Alimentări cu apă**

**Judeţul Vaslui**: se menţin prevederile „Planului de restricţii şi folosire a apei în perioade deficitare”, astfel:

-treapta III - pentru S.C. AQUAVAS S.A. VASLUI – Sucursala Negreşti din acumularea Căzăneşti;

- treapta III - pentru S.C. AQUAVAS S.A. VASLUI – Sucursala Vaslui din acumularea Soleşti.

**A.B.A. Argeş-Vedea:**

Toţi consumatorii sunt alimentaţi normal.

Alimentarea cu apă a municipiului Bucureşti:

-r. Argeş 26.00 mc/s;

-r. Dâmboviţa: ac. Văcăreşti: 4.00 mc/s.

-CA2: 2.00 mc/s;

-Der. Mircea Vodă: 1.20 mc/s.

**DUNĂRE**

**Debitul la intrarea în ţară** (secţiunea Baziaş) **în intervalul 10-11.04.2021 a fost staționar, având valoarea de 5900 m3/s**, sub media multianuală a lunii **aprilie (7900 m3/s).**

În aval de Porţile de Fier debitele au fost ȋn scădere pe sectorul Gruia-Calafat, ȋn creştere pe sectorul Bechet-Vadu Oii şi staţionare pe sectorul Brăila-Tulcea.

**Debitul la intrarea în ţară** (secţiunea Baziaş) **va fi în scădere (5800 m3/s).**

În aval de Porţile de Fier debitele vor fi în scădere pe sectorul Gruia-Turnu Măgurele, încreștere pe sectorul Zimnicea-Brăila şi relativ staționare pe sectorul Galați-Tulcea.

**2.** **Situaţia meteorologică în intervalul 10.04.2021, ora 08.00 –11.04.2021, ora 06.00**

**În ţară,** vremea a fost frumoasă, dar rece dimineața și noaptea. Cerul a fost mai mult senin, iar vântul a suflat slab și moderat, cu unele intensificări în zona înaltă a Carpaților Orientali. La ora 21 stratul de zăpadă era prezent în zona montană, unde măsura până la 291 cm în Munții Făgăraș (conform măsurătorilor de pe platformele staţiilor meteo). Temperaturile

maxime, mai ridicate față de ziua precedentă în toată țara, s-au situat între 10 grade la Sulina și 20 de grade la Moldova Nouă, iar la ora 06.00 valorile termice se încadrau între -5 grade la Miercurea Ciuc și 10 grade la Șiria și Dumbrăvița de Codru. Noaptea s-a produs brumă pe arii restrânse în Transilvania, Maramureș, Muntenia, Oltenia, Moldova și Dobrogea.

**La Bucureşti,** vremea a fost frumoasă, dar rece dimineața și noaptea. Cerul a fost mai mult senin, iar vântul a suflat slab până la moderat. Temperatura maximă, mai ridicată față de ziua precedentă, a fost de 15 grade la Afumați și 16 grade la Filaret și Băneasa, iar la ora 06.00 se înregistrau -2 grade la Băneasa, 1 grad la Afumați și 2 grade la Filaret. Noaptea în zona preorășenească s-a produs brumă.

**3. Prognoza meteorologică în intervalul 11.04.2021, ora 08.00–12.04.2021, ora 8.00**

**În ţară,** vremea va fi în general frumoasă și va continua să se încălzească ușor. Cerul va fi mai mult senin, cu excepția regiunilor vestice, unde se va înnora temporar și spre seară şi noaptea izolat vor fi condiții pentru ploi slabe. Vântul va sufla slab și moderat, trecător cu unele intensificări în sudul Banatului. Temperaturile maxime se vor încadra, în general, între 13 și 20 de grade, iar cele minime vor fi cuprinse între -2 și 8 grade, cu valori mai scăzute în depresiunile Carpaților Orientali, spre -6 grade, dar și ușor mai ridicate în Dealurile de Vest. Spre sfârșitul intervalului, pe arii restrânse în Transilvania, Moldova, Muntenia și dealurile Olteniei, se va semnala brumă. Izolat vor fi condiții de ceață.

**La Bucureşti,** vremea va fi frumoasă și va continua să se încălzească ușor. Cerul va fi mai mult senin, iar vântul va sufla slab până la moderat. Temperatura maximă se va situa în jurul valorii de 17 grade, iar cea minimă va fi de 2...3 grade, mai scăzută în zona periurbană spre 0 grade, unde vor mai fi condiții de brumă.

**4. Buletin nivometeorologic pentru perioada 10.04.2021, ora 20.00 - 12.04.2021, ora 20.00**

**Evoluția vremii în intervalul 09.10.2021, ora 16:00 - 10.10.2021, ora 16:00**

Vremea a fost în general frumoasă și s-a încălzit. Cerul a fost variabil, mai mult senin în cursul nopții. Vântul a suflat în general moderat, cu intensificări temporare de 40-60 km/h și izolat pe creste de până la 90 km/h, spulberând zăpada. Izolat s-a semnalat ceață. Stratul de zăpadă a scăzut în întreaga zona montană, cu până în 9 cm în zona înaltă din Făgăraș.

**Grosimea stratului de zăpadă în 10.04.2021, ora 15:00:**

**Carpaţii Meridionali:** 294 cm la Bâlea-Lac, 164 cm la Vf. Omu, 134 cm Vf. Țarcu, 106 cm la Cuntu, 63 cm la Sinaia, 45 cm la Parâng, 46 cm la Păltiniș, 18 cm la Predeal și 9 cm la Fundata.

**Carpaţii Orientali:** 181 cm la Lăcăuți, 151 cm la Vf. Călimani, 118 cm la Ceahlău-Toaca, 93 cm la Vf. Iezer, 54 cm la Penteleu și 40 cm la Bucin;

**Carpaţii Occidentali:** 73 cm la Semenic, 20 cm la Stâna de Vale, 20 cm la Vf. Vlădeasa, 6 cm la Băișoara.

**Prognoza vremii în intervalul 10.04.2021, ora 20:00 - 12.04.2021, ora 20:00**

Vremea va fi frumoasă și va continua să se încălzească. Cerul va fi variabil, temporar senin. Vântul va sufla slab și moderat, cu unele intensificări temporare pe creste.

**Temperaturi prognozate în intervalul 10.04.2021, ora 20:00 – 11.04.2021, ora 20:00:**

**Peste 1800 m:** temperaturi minime: -9...-5 gr.C; temperaturi maxime: -2...3 gr.C;

**Sub 1800 m:** temperaturi minime: -5...0 gr.C; temperaturi maxime: 3...11 gr.C.

**Temperaturi prognozate în intervalul 11.04.2021, ora 20:00 – 12.04.2021, ora 20:00:**

**Peste 1800 m:** temperaturi minime: -6...-2 gr.C; temperaturi maxime: 2...6 gr.C;

**Sub 1800 m:** temperaturi minime: -2...2 gr.C; temperaturi maxime: 6...14 gr.C;

**Vânt la peste 2000 m:** din direcții diferite, cu intensificări temporare de până la 45-55 km/h;

**Izoterma de 0 grade:** în creștere de la 1500-1700 la 2400-2500 de metri.

**Evoluția stratului de zăpadă și a riscului de avalanșă**

**Munții Făgăraş RISC MARE (4)**

Vremea se va încălzi accentuat, ceea ce va duce la umezirea și îngreunarea stratului de zăpadă, crescând riscul declanșării unor avalanșe spontane, îndeosebi la orele prânzului pe versanții însoriți. Temperaturile maxime diurne vor deveni pozitive chiar și **la altitudini de peste 1800-2000 de metri**, iar sub acțiunea temperaturii și parțial a insolației, stratul de zăpadă depus recent în special pe versanții nordici poate aluneca împreună cu straturile subiacente mai instabile, ducând la declanșarea de avalanșe de dimensiuni medii și chiar mari pe pantele mai înclinate.

**La altitudini mai mici de 1800 de metri**, încălzirea vremii va determina umezirea și îngreunarea stratului de zăpadă. În special pe versanții nordici, stratul de zăpadă recentă fiind mai însemnat, poate aluneca peste stratul vechi pe pantele mai înclinate, atât la supraîncărcări cât și spontan, ducând la declanșarea avalanșelor de dimensiuni medii și izolat mari.

**Munții Bucegi RISC MARE (4)**

Încălzirea accentuată a vremii va duce la umezirea și îngreunarea stratului de zăpadă, crescând riscul declanșării unor avalanșe spontane îndeosebi la orele prânzului pe versanții însoriți. Temperaturile maxime diurne vor deveni pozitive chiar și la altitudini de peste 1800-2000 de metri, iar sub acțiunea temperaturii și parțial a insolației, stratul de zăpadă depus recent în special pe versanții nordici poate aluneca împreună cu straturile subiacente mai instabile, ducând la declanșarea de avalanșe de dimensiuni medii și chiar mari pe pantele mai înclinate. La altitudini mai mici de 1800 de metri încălzirea vremii va determina umezirea și îngreunarea stratului de zăpadă. În special pe versanții nordici, stratul de zăpadă recentă fiind mai însemnat, poate aluneca peste stratul vechi pe pantele mai înclinate, atât la supraîncărcări cât și spontan, ducând la declanșarea avalanșelor de dimensiuni medii și izolat mari.

**Munții Parâng-Șureanu RISC MARE (4)**

Încălzirea vremii va crește riscul de avalanșe. Stratul de zăpadă se va umezi și îngreuna, crescând riscul de apariție a unor avalanșe spontane îndeosebi la orele prânzului pe versanții însoriți. Temperaturile maxime diurne vor deveni exclusiv pozitive, iar sub acțiunea temperaturii și parțial a insolației, stratul de zăpadă recentă poate aluneca pe pantele suficient de înclinate, împreună cu straturile subiacente mai instabile depuse în ultimele zilei. La altitudini sub 1800 m stratul de zăpadă recentă depășește local 15 cm. Pe fondul temperaturilor ridicate și al insolației, pe pantele înclinate zăpada acumulată în ultimele zile poate aluneca peste straturile mai vechi și mai dure, ducând astfel la declanșarea de avalanșe de dimensiuni mici și izolat medii în zonele cu depozite mai însemnate, riscul fiind amplificat la supraîncărcări.

**Munții Țarcu-Godeanu RISC ÎNSEMNAT (3)**

Încălzirea vremii va duce la un risc însemnat de avalanșe. Stratul de zăpadă se va umezi și îngreuna, crescând riscul declanșării unor avalanșe spontane, îndeosebi la orele prânzului pe versanții însoriți. Temperaturile maxime diurne vor deveni exclusiv pozitive, iar sub acțiunea temperaturii și parțial a insolației, stratul de zăpadă recentă poate aluneca pe pantele suficient de înclinate, împreună cu straturile subiacente mai instabile depuse în ultimele zilei. La altitudini mai mici de 1800 m, zăpada cumulată în ultimele zile este depusă peste crustele vechiului strat, mai stabil. Pe pantele înclinate, pe fondul temperaturilor ridicate și al insolației, zăpada depusă în ultimele zile poate aluneca peste straturile mai vechi și mai dure, ducând astfel la declanșarea de avalanșe de dimensiuni mici și izolat medii în zonele cu depozite mai însemnate, riscul fiind amplificat la supraîncărcări.

**Munții Rodnei RISC ÎNSEMNAT (3)**

Încălzirea vremii va duce la un risc însemnat de avalanșe. Stratul de zăpadă se va umezi și

îngreuna, crescând riscul de apariție a unor avalanșe spontane, îndeosebi la orele prânzului pe versanții însoriți. Temperaturile maxime diurne vor deveni exclusiv pozitive, iar sub acțiunea temperaturii și parțial a insolației, stratul de zăpadă recentă poate aluneca pe pantele suficient de înclinate, împreună cu straturile subiacente mai instabile depuse în ultimele zilei. La altitudini mai mici de 1800 de metri, temperaturile ridicate vor determina umezirea accentuată a stratului de zăpadă. În special pe versanții nordici, stratul de zăpadă recentă fiind mai însemnat, poate aluneca peste stratul vechi pe pantele mai înclinate, atât la supraîncărcări cât și spontan, ducând la declanșarea avalanșelor de dimensiuni medii și izolat mari.

**Munții Călimani-Bistriței-Ceahlău RISC MARE (4)**

Încălzirea vremii va crește riscul de producere a avalanșelor. Stratul de zăpadă se va umezi și îngreuna, crescând riscul declanșărilor spontane de avalanșe, îndeosebi la orele prânzului pe versanții însoriți. Temperaturile maxime diurne vor deveni exclusiv pozitive, iar sub acțiunea temperaturii și parțial a insolației, stratul de zăpadă recentă poate aluneca pe pantele suficient de înclinate împreună cu straturile subiacente mai instabile depuse în ultimele zilei. La altitudini mai mici de 1800 m, stratul instabil de zăpadă recentă depășește pe alocuri 20 cm, în special pe văile cu acumulări mai importante. Pe fondul temperaturilor ridicate și al insolației, pe pantele înclinate stratul de la suprafață poate aluneca peste straturile mai vechi și stabile, ducând astfel la declanșarea de avalanșe de dimensiuni mici și izolat medii în zonele cu depozite mai însemnate, riscul fiind amplificat la supraîncărcări.

**Munții Vlădeasa - Muntele Mare RISC MODERAT (2)**

La suprafață se întâlnește un strat de zăpadă recentă relativ redus, iar pe văile adăpostite

acumulările sunt mai mari. Pe fondul temperaturilor ridicate din cursul zilei și al insolației, stratul se va umezi accentuat, astfel că pe pantele înclinate se pot produce curgeri și avalanșe de dimensiuni mici. Pe văile și pantele înclinate, cu acumulări mai mari, riscul va fi amplificat la supraîncărcări.

|  |  |  |
| --- | --- | --- |
| ***Masive:*** | ***PESTE 1800 m*** | ***SUB 1800 m*** |
| **FĂGĂRAŞ** | **RISC MARE (4)** | **RISC ÎNSEMNAT (3)** |
| **BUCEGI** | **RISC MARE (4)** | **RISC ÎNSEMNAT (3)** |
| **PARÂNG - ȘUREANU** | **RISC MARE (4)** | **RISC ÎNSEMNAT (3)** |
| **ȚARCU – GODEANU** | **RISC ÎNSEMNAT (3)** | **RISC ÎNSEMNAT (3)** |
| **GRUPA NORDICĂ A CARPAȚILOR ORIENTALI (ZONA MUNȚILOR RODNEI)** | **RISC ÎNSEMNAT (3)** | **RISC ÎNSEMNAT (3)** |
| **GRUPA CENTRALĂ A CARPAȚILOR ORIENTALI (ZONA MUNȚILOR CĂLIMANI – BISTRIȚEI - CEAHLĂU)** | **RISC MARE (4)** | **RISC ÎNSEMNAT (3)** |
| **VLĂDEASA-MUNTELE MARE** | **RISC MODERAT (2)** | **RISC MODERAT (2)** |

**RISC FOARTE MARE** ■ - instabilitatea stratului de zăpadă este generalizată. Chiar şi pe pantele puţin abrupte se pot produce spontan numeroase avalanşe de mari, adesea chiar foarte mari dimensiuni.

**RISC MARE** ■ -stratul de zăpadă este puţin stabilizat pe majoritatea pantelor suficient de înclinate. Declanşarea avalanşelor este probabilă chiar şi printr-o slabă supraîncărcare, pe numeroase pante suficient de înclinate. În anumite situaţii sunt de aşteptat numeroase declanşări spontane de avalanşe de dimensiuni medii şi adesea chiar mari.

**RISC ÎNSEMNAT** ■- pe numeroase pante suficient de înclinate stratul de zăpadă este mediu sau puţin stabilizat; declanşările sunt posibile chiar în condiţiile unei slabe supraîncărcări şi pe numeroase pante, mai ales pe cele descrise în buletin; în anumite situaţii sunt posibile unele declanşări spontane de avalanşe medii şi câteodată chiar avalanşe mari.

**RISC MODERAT** AA – declanşările de avalanşe sunt posibile mai ales la supraîncărcări mari şi pe unele pante suficient de înclinate ce sunt descrise în buletin. Nu sunt aşteptate declanşările spontane de avalanşe de mare amploare.

**RISC REDUS** ... - stratul de zăpadă este în general stabilizat pe majoritatea pantelor; declanşarea avalanşei este posibilă doar în cazul unei supraîncărcări mari a stratului de zăpadă de pe pantele înclinate. Spontan se pot produce doar curgeri sau avalanşe de mici dimensiuni.

***II. CALITATEA APELOR***

Nu au fost semnalate evenimente deosebite.

***III. CALITATEA MEDIULUI***

1. **În domeniul aerului**

Nu au fost semnalate evenimente deosebite.

1. **În domeniul solului şi vegetaţiei**

Nu au fost semnalate evenimente deosebite.

**3. În domeniul supravegherii radioactivităţii mediului**

Menționăm că pentru factorii de mediu urmăriți nu s-au înregistrat depăşiri ale limitelor de avertizare/alarmare și nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele normale de variație ale fondului natural.

**4. În municipiul Bucureşti**

În ultimele 24 de ore sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

**Direcția de Comunicare, Transparență și IT**